Selle nädala uudistes:
Kas Venemaa sihib veel üht vallutust?
Väike Moldova võib olla järgmine Putini rünnakukavas.
Näeme, kuidas kirik valmistub tagakiusuks.
Veel:
Moslemite teenimine ramadaani ajal.
Näeme, kuis kristlased palvetavad islamimaailma pärast.
Ja:
Repressioonid Nikaraaguas.
Valitsus tirib evangeelseid pastoreid kohtusse,
kuna nood tegid koostööd USA misjonäridega
hea sõnumi kuulutamisel miljonitele.
Tere vaatama! Olen Wendy Griffith.
Sõda Ukrainas käib kolmandat aastat
ning kasvab mure, et Venemaa seirab himukalt väikest Moldovat.
Venemaa sisse tungides
võib Moldova väikese evangeelse kogukonna tulevik olla suures ohus.
CBNi George Thomas sõitis regiooni ja saatis meile selle ainukordse loo.
Aleksander Belev mäletab, et kui ta oli 7-aastane,
ilmus neli KGBlast tema vanematekoju Moldovas.
Kõik viis last pidid istuma ühes toas,
kui majas otsiti kristlikku kirjandust,
Piibleid ja kõike kristlusega seotut.
KGBlased leidsid majast kõiksugu kristlikku kirjandust
tol hommikul 1982. a.
Nad viisid Belev'i isa, väljapaistva põrandaaluse baptistipastori, vangi,
kuhu ta jäi järgmiseks kaheks ja pooleks aastaks usu pärast.
See video tehti salaja päeval, mil isa läbi vanglaväravate viidi.
Mitu nädalat hiljem sai noor Belev oma isa külastada.
Nüüd on Belev koguduse pastor siin Moldova pealinnas Chisinau's
ja võib sattuda sama tagakiusu alla nagu ta isa 42 aastat tagasi.
Kaks aastat pärast sõda Ukrainas teame,
et Venemaa võib väga vabalt tungida Moldovasse.
Ja kui see juhtub, tuleb samasugune tagakius
nagu täna on Venemaa okupeeritud Ukraina aladel ja nagu nõukogude ajal.
Moldovas elab ca 3 miljonit inimest ja ta asub Ukraina ja Rumeenia vahel.
Vene sõda Ukraina armee vastu
möllab vaevalt 160 km kaugusel Moldova piirist.
Mul pole kahtlustki,
et Vene sõjaväel on juba plaanid sissetungiks olemas.
Nad vaagivad seda
ja võivad kergesti ka teostada, kui tahavad Läänt proovile panna.
Siiani on Ukrainal õnnestunud
peatada venelaste pealetung Hersonist läände,
strateegilise tähtsusega linnadele nagu Mõkolajiv ja Odessa,
ning ka võimalik edasimarss Moldova peale.
Veelkord, oleme väga tänulikud Ukrainale vastupanu eest,
sest see on rahu tagatis Moldovas.
Säde, mis võib süüdata Vene võimaliku sissetungi Moldovasse, '
võib tulla siit, nn Transnistria alalt.
CBNi Uudised sõitis venemeelsele lahkulöönud alale Ida-Moldovas
vastu Ukraina piiri,
kus Moskva on viimastel kuudel ärgitanud poliitilisi rahutusi.
Suundusime läbi mitme Vene vägede kontrollpunkti
ala pealinna Tiraspoli, kus linnaväljakut ehib tohutu Lenini kuju.
Siinsed venemeelsed mässajad
on palunud president Vladimir Putinilt kaitset
Moldova valitsuse nn majanduslike ähvarduste vastu.
Enamus Transnistria elanikest sooviks pigem kuuluda Venemaa koosseisu
ja teab, et Moldova hiljutine kaldumine lääne suunas
ning soov liituda Euroopa Liiduga tekitab Kremlis kõrvetisi.
Asjatundjad usuvad, et Putin kasutab Transnistriat
Vene käsilasena Moldova ELi-püüdluste põhjalaskmiseks.
Inimesed on rohkem mures oma saatuse pärast
ja kardavad, et peavad sissetungi tõttu kodunt lahkuma.
Analüütikud hoiatavad, et kui Ukraina langeb Venemaa kätte,
on Moldova pea kindlasti Kremli järgmine sihtmärk.
George on nüüd Ukrainas Hersonis, sõjategevusele väga lähedal.
George, alustame sinu looga.
Käisid evangeelses koguduses Transnistrias,
mis asub keset venemeelseid mässajaid.
Kuidas nad ses olukorras vastu peavad?
Jah, Wendy, uskumatu! See on suurim evangeelne kogudus, nagu mainisid.
Nad on keset Vene pooldajate merd, ent jätkavad hea sõnumi kuulutamist.
Tegelikult on koguduse juht pärit Ukrainast, Melitopolist.
Ja praegu, Wendy, on tema kodulinn Venemaa käes.
Ta kolis naisega Transnistriasse 2000. aastal,
et teha misjonitööd, ning on senini seal elanud.
Nad ütlesid:
Tulgu mis tuleb, kuulutame ikka head sõnumit Jeesusest Kristusest
vaatamata oludele ja raskustele.
Mõelge hetkeks: nende kodulinn on Melitopol Ukrainas.
Nüüd on see Vene võimu all.
Nad teavad väga selgesti, mida tähendab elada Vene okupatsiooni all,
ent kuulutavad ikka evangeeliumi Jeesusest Kristusest.
Ja see on suurim kirik, nagu ütlesin.
Nad tegelevad eksnarkosõltlastega, tegelevad orvuksjäänud lastega.
Tegelikult on see kirik Orvu Väljavaate üks suurpartnereid.
Seega hea sõnum keset väga-väga ränki argi- ja poliitolusid. Wendy?
Ja nagu öeldud oled sa, George,
Ida-Ukrainas Hersonis, kõigest miili kaugusel Vene vägedest.
Ukrainas on palju kristlasi, usklikke.
Kuidas teenivad kristlased rahvast sõjatsoonis?
Jah, tegelikult tõttasime just oma peatuspaigast siia,
et teha see otsesaade keset toidujagamist,
mida teostab kohalik Hersoni elanik.
Tohutud kõmakad, ja ta pidi kiirustama, ütles: Lähme ruttu!
Peame viima toitu neile inimestele.
Mõtelge: läksime ühte asulasse,
kus oli vist viis tohutut korrusmaja.
See asub vähem kui miili kaugusel Vene vägedest, ent nad on jäänud siia.
Küsisin ühelt naiselt: Miks olete siin? Kuulsite ju kõmakaid!
Aga naine vastas: Kuhu mul minna? See on mu kodu, siin ma sündisin.
See on kõik, mis neil on.
Ja kristlased, kellega tulin, tõid toitu, hügieenitarbeid ja toidukraami.
Vähemalt nad teavad, et keegi hoolib neist alla miili kaugusel venelastest.
Ja, George, see sõda käib nüüd juba kolmandat aastat.
Seda on nii raske uskuda! See kurnab ju ära!
Mis mõju on sõjal olnud kirikule Ukrainas?
See on uskumatu, sest sain rääkida mõne rindesõduriga,
ja oma laastatud koju naasjad on kurnatud, Wendy, on väsinud.
Ent nad teavad ka, et iga hetk ...
olin ühe inimese kodus mitte kaugel rindejoonest,
ja ta püüdis taastada oma kodu.
Ja ütlesin: Venemaa võib ju uuesti siia tungida?
Ja ta vastas: Jah, kuid peame mõtlema, kuidas edasi elada.
Kohe tema kodu lähedal oli kirik, millel olid tohutud mürsuaugud.
Nad said kildudest pihta.
Pomm tabas kirikut, ent nad ehitasid kohe selle kõrvale (uue) kiriku.
Ja täna, igal pühapäeval, tuleb kirikusse sadu inimesi,
mitte ainult siin, vaid üle kogu ida- ja ka lõunapoolse rindejoone.
Siin Hersonis kogudus õitseb.
Ja veel, kui rääkida vapratest meestest ja naistest,
siis keset plahvatusi
jätkavad nad hea sõnumi kuulutamist Jeesusest Kristusest.
Ja olen näinud seda üle ilma:
Iraagis, Afganistanis, Süürias, Gazas on kirik ikka valgus pimeduses.
Ja ka sina oled vapper, mu sõber ja kaasankur.
Tunneme sust puudust, ent hea kuulda sult neid lugusid, ja palume su eest!
George Thomas Ukrainas. Tänan väga, George!
Palun!
Järgnevalt, moslemid üle maailma paastuvad ja palvetavad
pühal ramadaanikuul.
Paljud kristlased palvetavad, et neile ilmuks Jeesus.
CBNi värskeim teos 'Kuidas uskuda tervendavalt'
Paljud teist, kristlastest, usuvad Jeesusesse, pattude andestamisse,
taevasse pääsemisse.
Ent uskuda saab veel mõndagi: et taevariik võib tulla sinu juurde,
et Jumala tahe võib sündida nagu taevas, nõnda ka maa peal.
Sillutage oma usuteed
väärt abimaterjaliga 'Kuidas uskuda tervendavalt',
mis sisaldab Gordon Robertson'i eksklusiivset videot.
Palu konkreetselt, ja Jumal vastab konkreetselt!
Gordon õpetab netis, kuidas paluda tervenemist!
Kui loed Jumala nimesid, mõistad sa Tema tõelist olemust.
Helistage täna, et saada töövihik oma usu tugevdamiseks.
Pane käsi peale, ja palume väga konkreetselt!
Kuulutan sulle täna, et Jumala riik tuleb su ligi!
Helistage numbril 1-800-700-7000!
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime sidet popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame saadet! 10. märtsil algab islami püha kuu ramadaan.
See on aeg, mil maailma pea 2 miljardit moslemit paastuvad,
hoiduvad toidust ja veest, päikese tõusust loojakuni.
Selle mõte on aidata usklikel jõuda lähemale Jumalale
ning samastuda vaestega.
Paljud kristlased palvetavad moslemite eest ramadaani ajal.
Nüüd tuleb saatesse Lana Silk.
Ta on tegevjuht ühingus Muuda Iraani,
mis teenib Iraani kristlasi väljaspool Iraani.
Lana, tere tulemast saatesse!
Tänan kutsumast!
Miks on ramadaan kristlastele hea aeg palvetada moslemite eest?
Arvan, et ramadaan on ideaalne aeg palvetada moslemite eest,
kuna nad palvetavad ka ise.
Nad keskenevad Jumalale, otsivad, mõtlevad vaimulikele asjadele,
uurivad oma suhet Jumalaga.
Seega on nad avatud teistmoodi kui kõikidel muudel aegadel aastas.
Peaksime seda tunnetama ja paluma, et Jumal juhiks otsijad enda juurde.
Ja, Lana, miks peaksime nüüd eriti, arvestades Lähis-Ida sündmusi,
laskuma põlvedele ja palvetama nende eest?
Ütlen alati, et eelistan rahu, mis tuleb meeleparandusega, mitte jõuga.
Ja me kõik teame, et vajame rahu Lähis-Idas.
Nii palju on segadust, nii palju valu,
ja on inimesi, kes on seetõttu täiesti nõutud ja murtud.
Kujutlege maailma, kus need ässitajad,
kellest paljud teevad seda islami nimel,
kohtuvad Jeesusega oma Damaskuse teel,
pöörduvad, muutuvad Saulusest Pauluseks!
Milline oleks maailm, kui see juhtuks:
korraga muudaks nende Lähis-Idas pingete õhutajate elu suunda.
Jah, 'pinged' on väga viisakalt väljendatud.
Aga, Lana, konkreetselt -
kas oskate tuua meile näite, kuidas palvetada moslemite eest?
Arvan, et kõigepealt on väga praktiline
teha seda sünkroonis nende mõtteviisiga.
Nad palvetavad kella järgi, neid kutsutakse palvetama iga päev.
Kuidas oleks, kui seaksime oma telefonis
ramadaanikuul meeldetuletuse,
et iga päev samal ajal kõlaks meile kutsung palvetada,
ja paluksime moslemeist vendade-õdede eest.
Ja siis palugem, et nad saaksid, mida soovivad.
Nad püüavad terve kuu tunda Jumalat,
olla Ta meele järele, kuuletuda Talle.
Palugem siis, et nad saaksid tundma elavat Jumalat.
Palvetagem, et otsides nad Ta ka leiaks.
Kui põnev aeg - teha seda nende kõrval.
Palugem ka, et nende nälg Jumala ja vaimulike asjade vastu kasvaks.
Ja peaksime ka palvetama kristlaste eest islamiriikides
või moslemikogukonnaga riikides, sest peame olema valgus mäe peal.
See on kristlaste kuldne võimalus olla valguseks moslemeile endi ümber,
armastada neid, rääkida nendega oma palvetamisest ja paastumisest,
suhelda nõnda ja lasta Jumal end kasutada!
Ja kutsute ka kristlasi õppima tundma oma moslemeist naabreid sel ajal.
Kuidas seda teha? Sest siin võib olla ka hirmu.
Teate, arvan, et enamus moslemeid on rahumeelsed inimesed,
kes püüavad päriselt elada nii, nagu Jumal nende meelest tahab. '
Tean, et on erandeid, ja nende pärast on ilmas igasuguseid probleeme,
kuid meie tavamoslemeist naabrid Läänes,
püüavad toime tulla oma eluga ja usuga Jumalale meelepärasel viisil.
Nii võiksimegi nendega vestelda: kuidas hoiad sidet Jumalaga?
Räägi oma paastust! Kuidas aitab see õppida tundma Jumalat?
Kuidas Allah sind kõnetab ja juhib?
Kas sa kuuled ta häält? Need on õiged küsimused.
Olgem lugupidavad nende püüete suhtes läheneda Jumalale,
ja Jumal kasutab seda.
Ka lõpetavad moslemid paastu ühiselt iga päev pärast päikeseloojangut.
See on päeva oluline osa. Võiksime nad külla kutsuda.
Tuleksite ehk meile einele? Lõpetame te paastu ühiselt!
Arvan, et selline lähenemine aitab rohkem
kui mõnigi me varemproovitud viis.
Lana Silk, hüva nõu! Tänan väga saatesse tulemast!
Lana Silk Muuda Iraani'st. Õnnistusi!
Tänan!
Järgnevalt, tagakius Nikaraaguas. Kohalikud pastorid on kohtu all
ja USA misjonäre süüdistatakse alusetult
pärast evangeeliumi kuulutamist miljoneile. Pärast pausi!
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Kas lööd ka kaasa?
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine. Armastuse tõotamine.
Orvu Väljavaade
Täna räägime, kuidas uskuda läbinisti,
jõudmaks niikaugele, et uskuda tervendavalt!
Võite saada kogumiku 'Kuidas uskuda tervendavalt'.
Võid tunda Jumala ligiolu, isegi vähihaiglas.
Tervendab Päästja, mitte inimene. Inimene on vaid abivahend.
Sinust voolavad elava vee jõed.
Saate ainukordse video, töövihiku ja erikoolituse.
Helistage või vaadake netist juba täna!
Jätkame. USA välisministeerium palub ameeriklastel Haiitilt kohe lahkuda.
Vägivaldsete jõukude liit
ähvardab valitsust, nõudes peaministrilt tagasiastumist.
Jõugud asusid sel nädalal rünnakule, rünnates lennuvälja, valitsushooneid,
vanglaid, kus vabastasid tuhandeid vange.
USA survestab peaministrit
andma võim üle 'volitatud ja kaasavale valitsusstruktuurile'.
Dr David Vanderpool
on usupõhise meedikutegrupi LiveBeyond tegevjuht Haiitil.
Rääkides oma kodust USAs, ütles ta, et riik vajab hädasti meie palveid.
Palve on kõige olulisem.
Peame palvetama üksikisikute turvalisuse eest,
eriti vähemkindlustatute rühmades.
Rasedad, lapse, vanurid on äärmiselt raskes olukorras,
ning on üpris kaitsetud jõukude rünnakute eest.
Peame palvetama, et suudaksime viia toitu ja arstimeid Haiitile,
et saaks ravida kohalikke, kes võisid konfliktis viga saada.
Need palved on üliolulised.
On vaja, et Rahuvürst tuleks ja tooks rahu nende maale.
Palume oma vaatajail palvetada Haiiti riigi eest.
Praegu on seal väga raske.
Lõuna Ameerikas aitas USA misjonär juhtida massievangelismi Nikaraaguas.
Nüüd süüdistab Nikaraagua valitsus teda kuritegudes
ja on vangistanud koostööd teinud pastorid.
Mark Martin teatab.
Hüüdke halleluuja!
Mullustele evangelismiüritustele Nikaraaguas tuli umbes miljon inimest.
Britt Hancock ühingust Mountain Gateway ütleb,
et Jumal tegi imelisi asju, tervendades ja muutes elusid.
Ent paar kuud pärast lõpukoosolekut
esitas valitsus süüdistused rahapesus ja organiseeritud kuritegevuses
Britt'i, ta poja Jacob'i ja minia Cassie' vastu.
Meil pole mingit süüd.
Raha pesemiseks peab raha olema saadud ebaseaduslikult.
Aga kõik raha, mille Nikaraaguasse panustasime,
tuli me annetajailt, mingit varjatud kuritegu pole!
Me pole mingid organiseeritud kuritegevuse pealikud!
Panustasime oma elu Nikaraagua riiki.
Me ei teadnud toona, mis toimub, ja hakkasime lihtsalt palvetama
ja püüdma toimuvast aru saada.
Ehkki kõik kolm jõudsid õnnelikult koju tagasi,
süüdistas riigiprokurör
ühtteist Mountain Gateway nikaraagua pastorit rahapesus
ja pani nad vangi.
Nende seas on Marisela, abikaasa ja ema,
kes on juba kaks kuud eraldatud oma lastest.
Mu süda on täiesti murtud Marisela pärast,
kuna ta istub vangikongis, kaugel oma lastest.
Ta on mulle nagu õde, ja ta on olnud tädi mu lastele.
Alles septembri lõpus sünnitas ta poja.
Tänavu teatas Mountain Gateway, et süüdistused põhinevad valeteabel
ja ta teeb kõik, mis suudab, et lahendada see diplomaatilisel teel.
Britt läks Washington'i abi otsima,
et saada vabaks pastorid, kelle asukoht ja tervislik seisund pole teada.
Britt ütleb, et Kongressi seadusandjad
toetasid Mountain Gateway'd, survestades Nikaraaguat
läbi kõnede saalis ja neid tegusid tauniva resolutsiooni.
Misjonär suhtleb ka teistega Washington'is.
Kohtusin kõrgete isikutega välisministeeriumist,
kes on väga mures olukorra pärast Nikaraaguas.
Ja välisministeeriumist öeldakse, et kahjuks ei pöörata tähelepanu
Nikaraagua hiljutisele käitumisele
usuasutuste ja -isikute vastase tagakiusu ja inimõigusrikkumiste osas.
Usuvabaduse Instituudi president Eric Patterson ütleb,
et olukord Nikaraaguas on väga halb.
Ühelt poolt näeme, et katoliku kiriku juhtkonda
on pidevalt rünnatud, vangistatud, kodakondsusest ilma jäetud.
Nüüd aga rünnatakse samamoodi üha enam ka evangelikaale.
Britt palub palvetada, nimetades toimunut maksahaagiks.
Paluge me tiimi pärast.
Palvetage, et Jumal sekkuks vangistatute vabastamiseks.
Üldisemalt paluge, et Jumal muudaks õhkkonda Nikaraaguas,
et võiks võidutseda vabadus.
Selline vabadus, mille said need, kelle elu muutus
pärast Mountain Gateway evangeelseil koosolekuil käimist.
Mark Martin, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis maailmas toimub ja kuidas selle pärast palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Täna räägime, kuidas uskuda läbinisti,
jõudmaks niikaugele, et uskuda tervendavalt.
Õpite oma usule vajalikku
sellest imelisest kogumikust 'Kuidas uskuda tervendavalt'.
Võid tunda Jumala ligiolu isegi vähihaiglas!
Saage osa neist hämmastavaist tervenemislugudest.
Teadsime 100%, et ses oli Jumala käsi.
Mõistan, et Ta on Jumal, kes suudab võimatut, et Talle pole miski võimatu!
Saate innustust oma eluks!
Sinu ihust voolavad elava vee jõed.
Tervendab Päästja, mitte inimene. Inimene on vaid abivahend.
Võite saada kogumiku 'Kuidas uskuda tervendavalt'.
Võid selle kindlasti saada! Jeesus tuli sinu pärast!
Saate ainukordse video, töövihiku ja erikoolituse,
kui hakkate CBNi partneriks.
Helistage või vaadake netist juba täna!
Tänapäeva teadusvallast väljaspool on vägi, mis ei allu loogikale.
Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
See oli lihtsalt täielik ime! - Palve toimib!
Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Asulad USA lõunapiiril ägavad riiki sisserändajate tulva all.
Evangelist Franklin Graham jutlustab mitmes piiriäärses linnas.
Kui ta jagas lootusesõnumit Texas'es Eagle Pass'is
viibis seal ka CBNi Heather Sells.
Selle evangelismituuri potentsiaal on tohutu.
Usurahvas kogu piiril ootab ärkamist
ja on valmistunud selle tagajärgedeks.
Ja tahan, et nad saaksid teada, et Jeesus Kristus on Issand ja päästja.
Aga tahtsin ka tuua ärkamise kogudusse.
See on nagu sõõm värsket õhku
keset kõiksugu negatiivseid sõnumeid Eagle Pass'i kohta.
Tehke palvet!
Franklin Graham'i piirituur
heidab valgust asulaile, mis kannavad piirikriisi põhiraskust.
Koosolekuid peetakse Texas'e lõunatipust California'ni.
Eagle Pass'is on tuletõrjujad väsinud
rekordarvu laipade väljatõmbamisest Rio Grande'st.
Ja siinsed pastorid teavad hästi,
kui raske on siia saadetud (osa)riigi politseinikel.
Meie korrakaitsjad näevad seda, mida nad varem pole näinud,
näevad midagi, millest nad iga päev olid vaid lugenud,
ja nüüd mõjutab see neid nii psühholoogiliselt kui emotsionaalselt.
Intervjuus CBNi Uudistele
ütles Graham, et Jumal suunas ta siia teenima.
See oleks nagu unustatud kant USAs.
See piiriala on väga vaene.
Seda kasutavad ära kartellid ja salakaubavedajad,
aga siin elab ka lihtsalt häid inimesi, kes jäävad kõige selle jalgu.
Kirikud Eagle Pass'is, aga ka teistes tuuri peatuspaikades,
on kuude kaupa valmistunud jüngerdamise ja evangelismi kursustel.
Kirikud tulevad muidugi kokku, ja ühtsus on kõige alus.
See toobki ärkamise.
Tunnen, et Jumal kasutab seda, et äratada inimestes nälga ja janu
ning panna nad otsima Jumalat nagu ei eales varem.
See teenistus kannab üha enam võidmist,
ja usume, et tuleb hea päästetud hingede lõikus.
Täna võid saada andeks.
Siiani on kuulutatud 7s paigas 10st ja tuur teeb rekordeid.
Graham ütleb, et neis asulais on evangeeliumi kutsele vastanuid
rohkem kui muudel tuuridel viimase viie aasta jooksul.
Rahvas on näljas ja vaevas, ta januneb tõe järele.
Graham ütles, et ta on ka väga mures migrantide pärast,
kuna kartellid kasutavad neid väga mitmeti ära.
Mõned sellised lood murravad südame.
Pereliikmed eraldatakse üksteisest, isad ja emad eraldatakse (lastest).
Eagle Pass'i pastorid ütlesid,
et tervitavad võimalusi piiriületajaid otseselt teenida.
Tihti pole see aga võimalik,
kuna ametnikud registreerivad ruttu ja viivad nad ära.
Selle asula rahval pole mingit kontakti läbipääsenud immigrantidega.
Me näeme ja teame, et nad on siin, et lähevad siit läbi, ent ei kohtu nendega.
Siiski on Graham mures kohalike koguduste raskuste pärast:
rahapuudus, üleriigiline kriis oma tagaõues ja vahendite piiratus.
Ta kutsub Texas'e suuremaid kogudusi appi tulema.
Loodan, et mõni selline pastor
saab tulla ja rajada tütarkoguduse siia piirile.
Ja olgu ta misjonimeelne kogudus!
Vajadus on karjuv!
'Jumal armastab sind' tuur lõpeb nädalavahetusel California's,
ent piirilähedaste koguduste jaoks töö alles algab -
nad valmistuvad vaimulikult kasvatama neid, kes on tulnud usule.
Texas'st Eagle Pass'ist, Heather Sells, CBNi Uudised.
Tänan, Heather! Jumal teeb tööd piiril! Nii põnev!
Tänan vaatamast selle nädala saadet!
Meilt kõigilt siit nägemist! ja Jumala õnnistust!
Tõlge: Sulev Kivastik